شەفەق نیوز/ وەگورەی رووژنامەی (زودیتی سێنتراڵ)؛ پۆلیس وڵات چین کابرایگ
دەسگیر کرد ک لەیەک وەخت دووسی وەگەرد ٢٠ ژن کردگە، و لەو ماوە توێنستیە مەلیۆنا
دۆلا لەلیان بکیشێد.
پیاوەگە لە خود مەوقەگە وەگەرد سێ ژن لەناو یەک باڵەخانە پەیوەندی کردگە، و
هیچ کامیان وەوەکە نەزانستگە، وەلی دویای سکاڵای یەکەک لە ژنەیل، ک پیاوەگە ١،٣
مەلیۆن دۆلار لەلی کیشاگە، فێڵەگەی کابرا ئاشکرا بویە.
ژنە قوربانیەگە لە سکاڵاگەی باس ئەوە کرد ک لەساڵ ٢٠١٩ توومەتبار جانگ نان
جوور کەسیگ لە بنەماڵەی ناسریاگیگ خوەی ناسانگیە و توێنستگە بخەڵەتنێدی و ١،٣
مەلیۆن دۆلار لەلی بکیشێد، ئیجا ئەرا پۆلیس ئاشکرا بوی ک عاشقە مچبڕەگە لە یەک
وەخت کوڵە ئەرا ٢٠ ژن گردگە.
